CELEX: 
Language: el
Date: 2021-05-31 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη θέσπιση κανόνων εφαρμογής του κανονισμού (ΕΚ) αριθ. 1907/2006 όσον αφορά τις αιτήσεις αδειοδότησης και τις εκθέσεις αναθεώρησης για τις χρήσεις ουσιών στην παραγωγή ανταλλακτικών παλαιού τύπου και στην επισκευή αντικειμένων και σύνθετων προϊόντων που δεν παράγονται πλέον, και για την τροποποίηση του κανονισμού (ΕΚ) αριθ. 340/2008

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 31.5.2021
            
            
               για τη θέσπιση κανόνων εφαρμογής του κανονισμού (ΕΚ) αριθ. 1907/2006 όσον αφορά τις αιτήσεις αδειοδότησης και τις εκθέσεις αναθεώρησης για τις χρήσεις ουσιών στην παραγωγή ανταλλακτικών παλαιού τύπου και στην επισκευή αντικειμένων και σύνθετων προϊόντων που δεν παράγονται πλέον, και για την τροποποίηση του κανονισμού (ΕΚ) αριθ. 340/2008
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ
                  1
               , και ιδίως το άρθρο 74 παράγραφος 1 και το άρθρο 132, 
            
            
               Εκτιμώντας τα ακόλουθα:
            
            
               (1)Το άρθρο 56 παράγραφος 1 του κανονισμού (ΕΚ) αριθ. 1907/2006 θεσπίζει απαίτηση αδειοδότησης για τη διάθεση στην αγορά και τη χρήση των ουσιών που προκαλούν πολύ μεγάλη ανησυχία και παρατίθενται στο παράρτημα XIV του εν λόγω κανονισμού. Η συμμόρφωση με την εν λόγω απαίτηση, σε ορισμένες περιπτώσεις, συνεπάγεται σημαντικό διοικητικό φόρτο για τις επιχειρήσεις. Στην ανακοίνωσή της, της 18ης Ιουνίου 2014, με τίτλο «Πρόγραμμα ελέγχου της καταλληλότητας και της αποτελεσματικότητας της νομοθεσίας (REFIT): Τρέχουσα κατάσταση και προοπτικές»
                  2
               , η Επιτροπή ανακοίνωσε ότι εξέταζε το ενδεχόμενο απλούστευσης της διαδικασίας αδειοδότησης σε ορισμένες ειδικές περιπτώσεις. Η απλούστευση των αιτήσεων για τη συνέχιση της χρήσης ουσιών που προκαλούν πολύ μεγάλη ανησυχία στην παραγωγή ανταλλακτικών παλαιού τύπου προσδιορίστηκε ως μία από τις δράσεις στην ανακοίνωση της Επιτροπής, της 5ης Μαρτίου 2018, με τίτλο «Γενική έκθεση της Επιτροπής σχετικά με τη λειτουργία του κανονισμού REACH και επανεξέταση ορισμένων στοιχείων»
                  3
               .
            
            
               (2)Η ανακοίνωση της Επιτροπής, της 2ας Δεκεμβρίου 2015, με τίτλο «Το κλείσιμο του κύκλου — Ένα σχέδιο δράσης της ΕΕ για την κυκλική οικονομία»
                  4
                περιγράφει ότι η παράταση της διάρκειας ζωής των προϊόντων μέσω επισκευής συμβάλλει στην αποφυγή της σπατάλης. Τα συμπεράσματα του Συμβουλίου της 20ής Ιουνίου 2016 σχετικά με το εν λόγω σχέδιο δράσης
                  5
                καλούν την Επιτροπή να διερευνήσει ποιες πρωτοβουλίες μπορούν να αναληφθούν σε επίπεδο Ένωσης για την παράταση της διάρκειας ζωής των προϊόντων, ιδίως μέσα από την προώθηση της διαθεσιμότητας ανταλλακτικών. 
            
            
               (3)Για να αποφευχθεί η πρόωρη απαξίωση αντικειμένων ή σύνθετων προϊόντων
                  6
                που δεν παράγονται πλέον μετά τις ημερομηνίες λήξης που αναφέρονται στο παράρτημα XIV του κανονισμού (ΕΚ) αριθ. 1907/2006, τα ανταλλακτικά καθώς και οι ουσίες και τα μείγματα που είναι απαραίτητα για την επισκευή των εν λόγω αντικειμένων ή σύνθετων προϊόντων πρέπει να εξακολουθήσουν να διατίθενται στην αγορά και να χρησιμοποιούνται. Εάν μια ουσία που παρατίθεται στο παράρτημα XIV του κανονισμού (ΕΚ) αριθ. 1907/2006 έχει χρησιμοποιηθεί για την παραγωγή τέτοιων αντικειμένων ή σύνθετων προϊόντων και εάν, μετά την ημερομηνία λήξης, το ανταλλακτικό δεν μπορεί να παραχθεί ή το προϊόν δεν μπορεί να επισκευαστεί χωρίς τη χρήση της εν λόγω ουσίας, θα πρέπει να αποσαφηνιστούν οι απαιτήσεις όσον αφορά το περιεχόμενο της αίτησης αδειοδότησης και της έκθεσης αναθεώρησης αδειοδότησης για τις εν λόγω χρήσεις, ώστε να απλουστευθούν οι εν λόγω αιτήσεις αδειοδότησης. 
            
            
               (4)Όσον αφορά την ανάλυση των εναλλακτικών επιλογών που αναφέρεται στο άρθρο 62 παράγραφος 4 στοιχείο ε) του κανονισμού (ΕΚ) αριθ. 1907/2006, η παροχή αιτιολόγησης που να αποδεικνύει ότι το αντικείμενο ή το σύνθετο προϊόν δεν παράγεται πλέον μετά την ημερομηνία λήξης, ότι δεν μπορεί να λειτουργήσει όπως προβλέπεται χωρίς το ανταλλακτικό και ότι το εν λόγω ανταλλακτικό δεν μπορεί να παραχθεί χωρίς την ουσία, ή ότι το αντικείμενο ή το σύνθετο προϊόν δεν μπορεί να επισκευαστεί με άλλο τρόπο εκτός από τη χρήση της ουσίας, θα πρέπει να θεωρείται επαρκής για να συναχθεί συμπέρασμα σχετικά με την έλλειψη κατάλληλων εναλλακτικών λύσεων. Δεδομένου ότι η χρήση της ουσίας στην παραγωγή των εν λόγω ανταλλακτικών ή στην επισκευή των εν λόγω αντικειμένων ή σύνθετων προϊόντων θα μειωθεί σταδιακά, δεδομένου ότι η σκοπούμενη χρήση της αφορά προϊόν που δεν παράγεται πλέον, ενώ το κόστος υποκατάστασης για έρευνα και ανάπτυξη, δοκιμές, αξιολόγηση της καταλληλότητας και βιομηχανοποίηση πιθανών εναλλακτικών επιλογών για τις χρήσεις αυτές είναι πιθανό να είναι υψηλό, λαμβανομένης υπόψη της αναμενόμενης πτωτικής τάσης, η εν λόγω διάταξη θεωρείται δικαιολογημένη. 
            
            
               (5)Ομοίως, η αιτιολόγηση που αποδεικνύει ότι το αντικείμενο ή το σύνθετο προϊόν δεν παράγεται πλέον μετά την ημερομηνία λήξης, ότι δεν μπορεί να λειτουργήσει όπως προβλέπεται χωρίς το ανταλλακτικό και ότι το εν λόγω ανταλλακτικό δεν μπορεί να παραχθεί χωρίς την ουσία, ή ότι το αντικείμενο ή το σύνθετο προϊόν δεν μπορεί να επισκευαστεί με άλλο τρόπο εκτός από τη χρήση της ουσίας, θα πρέπει να θεωρείται επαρκής για να καταδείξει τα κοινωνικοοικονομικά οφέλη της χρήσης της ουσίας στην κοινωνικοοικονομική ανάλυση που αναφέρεται στο άρθρο 62 παράγραφος 5 στοιχείο α) του κανονισμού (ΕΚ) αριθ. 1907/2006. Η μη διαθεσιμότητα ανταλλακτικών ή η αδυναμία επισκευής αντικειμένων ή σύνθετων προϊόντων που δεν παράγονται πλέον χωρίς την εν λόγω ουσία θα είχε ως αποτέλεσμα την πρόωρη απαξίωση των εν λόγω αντικειμένων ή σύνθετων προϊόντων πριν από το τέλος της χρήσης τους καθ’ όλη τη διάρκεια της ζωής τους και, ως εκ τούτου, την πρόωρη διάθεσή τους, προκαλώντας ενδεχομένως υψηλό κόστος για τους φορείς εκμετάλλευσης, τους καταναλωτές ή την κοινωνία. Επιπλέον, ο αριθμός των χρήσεων και οι ποσότητες της ουσίας που χρησιμοποιούνται για τα εν λόγω ανταλλακτικά αναμένεται να μειωθούν, με αποτέλεσμα να μειωθούν οι επιπτώσεις στην ανθρώπινη υγεία και στο περιβάλλον λόγω της έκθεσης στη χρησιμοποιούμενη ουσία ή της εκπομπής της. Ως εκ τούτου, είναι σκόπιμο το περιεχόμενο της κοινωνικοοικονομικής ανάλυσης που αναφέρεται στο άρθρο 62 παράγραφος 5 στοιχείο α) του κανονισμού (ΕΚ) αριθ. 1907/2006 να παρέχεται από τον αιτούντα με συνοπτική μορφή. Αυτό ισχύει με την επιφύλαξη της εξέτασης του κινδύνου που ενέχει η χρήση της ουσίας για την ανθρώπινη υγεία ή το περιβάλλον και της ανάγκης να αποδείξει ο αιτών ότι τα κοινωνικοοικονομικά οφέλη υπερτερούν του εν λόγω κινδύνου.
            
            
               (6)Η αποσαφήνιση του περιεχομένου των αιτήσεων αδειοδότησης για τη χρήση μιας ουσίας στην παραγωγή ανταλλακτικών προς επισκευή ή στην επισκευή αντικειμένων και σύνθετων προϊόντων που δεν παράγονται πλέον θα πρέπει να έχει ως αποτέλεσμα τη μείωση του φόρτου εργασίας για τον Ευρωπαϊκό Οργανισμό Χημικών Προϊόντων (στο εξής: Οργανισμός) κατά την αξιολόγηση των αιτήσεων αδειοδότησης στις συγκεκριμένες περιπτώσεις. Τα τέλη που επιβάλλονται για τις εν λόγω αιτήσεις θα πρέπει να είναι αναλογικά προς τον αναμενόμενο φόρτο εργασίας του Οργανισμού σε τέτοιες περιπτώσεις και, ως εκ τούτου, να μειώνονται σε σύγκριση με το τέλος που επιβάλλεται για τις αιτήσεις για άλλες χρήσεις. Για τους ίδιους λόγους, οι επιβαρύνσεις που ισχύουν για την αναθεώρηση των αδειών που έχουν χορηγηθεί για τις εν λόγω χρήσεις θα πρέπει να μειωθούν κατά την ίδια αναλογία.
            
            
               (7)Ως εκ τούτου, ο κανονισμός (ΕΚ) αριθ. 340/2008
                  7
                της Επιτροπής θα πρέπει να τροποποιηθεί αναλόγως.
            
            
               (8)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 133 του κανονισμού (ΕΚ) αριθ. 1907/2006,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Ο παρών κανονισμός εφαρμόζει το άρθρο 61 παράγραφος 1, το άρθρο 62 παράγραφος 4 στοιχείο ε) και το άρθρο 62 παράγραφος 5 στοιχείο α) του κανονισμού (ΕΚ) αριθ. 1907/2006 όσον αφορά τις αιτήσεις αδειοδότησης και τις εκθέσεις αναθεώρησης για οποιαδήποτε από τις ακόλουθες χρήσεις μιας ουσίας, είτε υπό καθαρή μορφή είτε σε μείγμα, που παρατίθενται στο παράρτημα XIV του εν λόγω κανονισμού 
            
         
         
            
               α)την παραγωγή ανταλλακτικών ως αντικειμένων ή ως σύνθετων προϊόντων για την επισκευή αντικειμένων ή σύνθετων προϊόντων, η παραγωγή των οποίων διακόπηκε ή θα έχει διακοπεί πριν από την ημερομηνία λήξης της εν λόγω ουσίας που καθορίζεται στο παράρτημα XIV, αν η εν λόγω ουσία χρησιμοποιούνταν στην παραγωγή των εν λόγω αντικειμένων ή σύνθετων προϊόντων και αυτά δεν μπορούν να λειτουργήσουν όπως προβλέπεται χωρίς το εν λόγω ανταλλακτικό και το ανταλλακτικό δεν μπορεί να παραχθεί χωρίς την εν λόγω ουσία (στο εξής: παραγωγή ανταλλακτικών παλαιού τύπου)·
            
            
               β)την επισκευή αντικειμένων ή σύνθετων προϊόντων, η παραγωγή των οποίων διακόπηκε ή θα έχει διακοπεί πριν από την ημερομηνία λήξης της εν λόγω ουσίας που καθορίζεται στο παράρτημα XIV, αν η ουσία αυτή χρησιμοποιούνταν για την παραγωγή των εν λόγω αντικειμένων ή σύνθετων προϊόντων και αυτά δεν μπορούν να επισκευαστούν με άλλο τρόπο παρά μόνο με τη χρήση της εν λόγω ουσίας (στο εξής: επισκευή αντικειμένων ή σύνθετων προϊόντων που δεν παράγονται πλέον).
            
            
               Άρθρο 2
            
            
               1.Αίτηση αδειοδότησης σύμφωνα με το άρθρο 62 του κανονισμού (ΕΚ) αριθ. 1907/2006 για τη χρήση μιας ουσίας στην παραγωγή ανταλλακτικών παλαιού τύπου ή στην επισκευή αντικειμένων ή σύνθετων προϊόντων που δεν παράγονται πλέον θεωρείται ότι συμμορφώνεται με το άρθρο 62 παράγραφος 4 στοιχείο ε) του εν λόγω κανονισμού, όταν περιλαμβάνει τα ακόλουθα:
            
            
               α)περιγραφή και ανάλυση της λειτουργίας της ουσίας, και
            
            
               β)αιτιολόγηση που αποδεικνύει ότι πληρούνται οι προϋποθέσεις που ορίζονται στο άρθρο 1 στοιχεία α) ή β) του παρόντος κανονισμού, κατά περίπτωση.
            
            
               2.Αίτηση αδειοδότησης σύμφωνα με το άρθρο 62 του κανονισμού (ΕΚ) αριθ. 1907/2006 για τη χρήση μιας ουσίας στην παραγωγή ανταλλακτικών παλαιού τύπου ή στην επισκευή αντικειμένων ή σύνθετων προϊόντων που δεν παράγονται πλέον θεωρείται ότι συμμορφώνεται με το άρθρο 62 παράγραφος 5 στοιχείο α) του εν λόγω κανονισμού, όταν περιλαμβάνει τα ακόλουθα:
            
            
               α)συνοπτική περιγραφή των επιπτώσεων στην ανθρώπινη υγεία ή στο περιβάλλον σύμφωνα με τις πληροφορίες που παρέχονται στην έκθεση χημικής ασφάλειας·
            
            
               β)συνοπτική περιγραφή των κοινωνικοοικονομικών οφελών από τη χρήση για την οποία υποβάλλεται αίτηση, συμπεριλαμβανομένης αιτιολόγησης που αποδεικνύει ότι πληρούνται οι προϋποθέσεις που ορίζονται στο άρθρο 1 στοιχεία α) ή β) του παρόντος κανονισμού, κατά περίπτωση·
            
            
               γ)συμπέρασμα βασιζόμενο σε σύγκριση των κινδύνων και των οφελών από τη χρήση της ουσίας για την οποία υποβάλλεται αίτηση, όπως περιγράφεται στα στοιχεία α) και β) της παρούσας παραγράφου.
            
            
               3.Όταν η αίτηση αδειοδότησης υποβάλλεται για τη χρήση μιας ουσίας στην παραγωγή ανταλλακτικών παλαιού τύπου ή στην επισκευή αντικειμένων ή σύνθετων προϊόντων που δεν παράγονται πλέον, οι πληροφορίες που αναφέρονται στις παραγράφους 1 και 2 του παρόντος άρθρου, μαζί με τυχόν συνεισφορές τρίτων σχετικά με πιθανές εναλλακτικές λύσεις που υποβάλλονται σύμφωνα με το άρθρο 64 παράγραφος 2 του κανονισμού (ΕΚ) αριθ. 1907/2006, επαρκούν για την αξιολόγηση των κοινωνικοοικονομικών παραγόντων και της καταλληλότητας των εναλλακτικών επιλογών που συνδέονται με τη χρήση της ουσίας.
            
            
               4.Οι παράγραφοι 1, 2 και 3 του παρόντος άρθρου εφαρμόζονται, τηρουμένων των αναλογιών, στις εκθέσεις αναθεώρησης που υποβάλλονται σύμφωνα με το άρθρο 61 παράγραφος 1 του κανονισμού (ΕΚ) αριθ. 1907/2006 σχετικά με άδεια που έχει χορηγηθεί για τη χρήση μιας ουσίας στην παραγωγή ανταλλακτικών παλαιού τύπου ή στην επισκευή αντικειμένων ή σύνθετων προϊόντων που δεν παράγονται πλέον.
            
            
               5.Έως τις [να εισαχθεί η ημερομηνία — 14 ημέρες μετά την ημερομηνία έναρξης ισχύος], ο Ευρωπαϊκός Οργανισμός Χημικών Προϊόντων (στο εξής: Οργανισμός) δημοσιοποιεί ειδικούς μορφότυπους για την ανάλυση των εναλλακτικών επιλογών και την κοινωνικοοικονομική ανάλυση που πρέπει να χρησιμοποιούνται σε αιτήσεις αδειοδότησης για χρήσεις ουσιών στην παραγωγή ανταλλακτικών παλαιού τύπου ή στην επισκευή αντικειμένων ή σύνθετων προϊόντων που δεν παράγονται πλέον, καθώς και σε εκθέσεις αναθεώρησης σχετικά με άδεια που έχει χορηγηθεί για τις εν λόγω χρήσεις, οι οποίες υποβάλλονται σύμφωνα με τον παρόντα κανονισμό και αντικατοπτρίζουν τα στοιχεία που αναφέρονται στις παραγράφους 1 και 2.
            
            
               Άρθρο 3
            
            
               Ο κανονισμός (ΕΚ) αριθ. 340/2008 τροποποιείται ως εξής:
            
            
               1)Στο άρθρο 8 παράγραφος 2, μετά το τέταρτο εδάφιο προστίθεται το ακόλουθο εδάφιο:
            
            
               «Ο Οργανισμός επιβάλλει μειωμένο τέλος, όπως ορίζεται στο σημείο 2 του παραρτήματος VI του παρόντος κανονισμού, για αιτήσεις αδειοδότησης για χρήσεις ουσιών στην παραγωγή ανταλλακτικών παλαιού τύπου για την επισκευή αντικειμένων ή σύνθετων προϊόντων που δεν παράγονται πλέον όπως περιγράφεται στο άρθρο 1 στοιχείο α) του εκτελεστικού κανονισμού … *της Επιτροπής
                  8+ και για την επισκευή αντικειμένων ή σύνθετων προϊόντων που δεν παράγονται πλέον όπως περιγράφεται στο άρθρο 1 στοιχείο β) του εν λόγω κανονισμού, οι οποίες υποβάλλονται σύμφωνα με τον εν λόγω εκτελεστικό κανονισμό.
            
            
               _______________
            
            
               *
                     Εκτελεστικός κανονισμός .../... της Επιτροπής, της …, σχετικά με ... (ΕΕ ...).».
            
            
               2)Στο άρθρο 9 παράγραφος 2, μετά το τέταρτο εδάφιο προστίθεται το ακόλουθο εδάφιο: 
            
         
         
            
               «Ο Οργανισμός επιβάλλει μειωμένη επιβάρυνση, όπως ορίζεται στο σημείο 2 του παραρτήματος VII του παρόντος κανονισμού, για αιτήσεις αδειοδότησης για χρήσεις ουσιών στην παραγωγή ανταλλακτικών παλαιού τύπου για την επισκευή αντικειμένων ή σύνθετων προϊόντων που δεν παράγονται πλέον όπως περιγράφεται στο άρθρο 1 στοιχείο α) του εκτελεστικού κανονισμού …+ και για την επισκευή αντικειμένων ή σύνθετων προϊόντων που δεν παράγονται πλέον όπως περιγράφεται στο άρθρο 1 στοιχείο β) του εν λόγω κανονισμού, οι οποίες υποβάλλονται σύμφωνα με τον εν λόγω εκτελεστικό κανονισμό».
            
            
               3)Τα παραρτήματα VI και VII αντικαθίστανται από το κείμενο του παραρτήματος του παρόντος κανονισμού.
            
            
               Άρθρο 4
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 31.5.2021
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
            
         
         
            
                  
                     (1)
                  
                        ΕΕ L 396 της 30.12.2006, σ. 1. 
               
               
                  
                     (2)
                  
                        COM(2014) 368 final.
               
               
                  
                     (3)
                  
                        COM(2018) 116 final.
               
               
                  
                     (4)
                  
                        COM(2015) 614 final.
               
               
                  
                     (5)
                  
                        Το κλείσιμο του κύκλου — Ένα σχέδιο δράσης της ΕΕ για την κυκλική οικονομία — Συμπεράσματα του Συμβουλίου της 20ής Ιουνίου 2016, ST 10518 2016 INIT.
               
               
                  
                     (6)
                  
                        «Σύνθετα προϊόντα», όπως περιγράφονται στην απόφαση του Δικαστηρίου της 10ης Σεπτεμβρίου 2015, Fédération des entreprises du commerce et de la distribution (FCD) και Fédération des magasins de bricolage et de l’aménagement de la maison (FMB), C-106/14, ECLI:EU:C:2015:576, σκέψεις 48-54.
               
               
                  
                     (7)
                  
                        Κανονισμός (ΕΚ) αριθ. 340/2008 της Επιτροπής, της 16ης Απριλίου 2008, σχετικά με τα τέλη και τις επιβαρύνσεις που πρέπει να καταβάλλονται στον Ευρωπαϊκό Οργανισμό Χημικών Προϊόντων σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) (ΕΕ L 107 της 17.4.2008, σ. 6).
               
               
                  
                     (8)
                  + 
                        Επίσημη Εφημερίδα: να προστεθεί στο κείμενο ο αριθμός του παρόντος εκτελεστικού κανονισμού και να προστεθούν στην υποσημείωση ο αριθμός, η ημερομηνία, ο τίτλος και η παραπομπή στην Επίσημη Εφημερίδα του παρόντος εκτελεστικού κανονισμού.
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               «ΠΑΡΑΡΤΗΜΑ VI
            
            
                
               Τέλη για αιτήσεις αδειοδότησης σύμφωνα με το άρθρο 62 του κανονισμού (ΕΚ) αριθ. 1907/2006
            
            
               1.
                     Τέλη για αιτήσεις αδειοδότησης 
            
            
               Πίνακας 1
            
            
               Βασικά τέλη
            
            
                     
                        Βασικό τέλος
                     
                  
                  
                     
                        54 100 EUR
                     
                  
               
                     
                        Πρόσθετο τέλος ανά ουσία
                     
                  
                  
                     
                        10 820 EUR
                     
                  
               
                     
                        Πρόσθετο τέλος ανά χρήση 
                     
                  
                  
                     
                        48 690 EUR 
                     
                  
               
               Πίνακας 2
            
            
               Μειωμένα τέλη για μεσαίες επιχειρήσεις
            
            
                     
                        Βασικό τέλος 
                     
                  
                  
                     
                        40 575 EUR
                     
                  
               
                     
                        Πρόσθετο τέλος ανά ουσία 
                     
                  
                  
                     
                        8 115 EUR
                     
                  
               
                     
                        Πρόσθετο τέλος ανά χρήση
                     
                  
                  
                     
                        36 518 EUR 
                     
                  
               
               Πίνακας 3
            
            
               Μειωμένα τέλη για μικρές επιχειρήσεις
            
            
                     
                        Βασικό τέλος 
                     
                  
                  
                     
                        24 345 EUR
                     
                  
               
                     
                        Πρόσθετο τέλος ανά ουσία
                     
                  
                  
                     
                        4 869 EUR
                     
                  
               
                     
                        Πρόσθετο τέλος ανά χρήση 
                     
                  
                  
                     
                        21 911 EUR 
                     
                  
               
            
            
            
               Πίνακας 4
            
            
               Μειωμένα τέλη για πολύ μικρές επιχειρήσεις
            
            
                     
                        Βασικό τέλος
                     
                  
                  
                     
                        5 410 EUR
                     
                  
               
                     
                        Πρόσθετο τέλος ανά ουσία
                     
                  
                  
                     
                        1 082 EUR
                     
                  
               
                     
                        Πρόσθετο τέλος ανά χρήση 
                     
                  
                  
                     
                        4 869 EUR
                     
                  
               
         
            
            
               2.
                     Τέλη για αιτήσεις αδειοδότησης για χρήσεις ουσιών στην παραγωγή ανταλλακτικών παλαιού τύπου ή στην επισκευή αντικειμένων ή σύνθετων προϊόντων που δεν παράγονται πλέον, όπως αναφέρεται στο άρθρο 8 παράγραφος 2 πέμπτο εδάφιο
            
            
               Πίνακας 1
            
            
               Βασικά τέλη
            
            
                     
                        Βασικό τέλος
                     
                  
                  
                     
                        27 050 EUR
                     
                  
               
                     
                        Πρόσθετο τέλος ανά ουσία
                     
                  
                  
                     
                        5 410 EUR
                     
                  
               
                     
                        Πρόσθετο τέλος ανά χρήση 
                     
                  
                  
                     
                        24 345 EUR 
                     
                  
               
               Πίνακας 2
            
            
               Μειωμένα τέλη για μεσαίες επιχειρήσεις
            
            
                     
                        Βασικό τέλος 
                     
                  
                  
                     
                        20 287 EUR
                     
                  
               
                     
                        Πρόσθετο τέλος ανά ουσία 
                     
                  
                  
                     
                        4 057 EUR
                     
                  
               
                     
                        Πρόσθετο τέλος ανά χρήση
                     
                  
                  
                     
                        18 259 EUR
                     
                  
               
               Πίνακας 3
            
            
               Μειωμένα τέλη για μικρές επιχειρήσεις
            
            
                     
                        Βασικό τέλος 
                     
                  
                  
                     
                        12 172 EUR
                     
                  
               
                     
                        Πρόσθετο τέλος ανά ουσία
                     
                  
                  
                     
                        2 434 EUR
                     
                  
               
                     
                        Πρόσθετο τέλος ανά χρήση 
                     
                  
                  
                     
                        10 955 EUR
                     
                  
               
            
               Πίνακας 4
            
            
               Μειωμένα τέλη για πολύ μικρές επιχειρήσεις
            
            
                     
                        Βασικό τέλος
                     
                  
                  
                     
                        2 705 EUR
                     
                  
               
                     
                        Πρόσθετο τέλος ανά ουσία
                     
                  
                  
                     
                        541 EUR
                     
                  
               
                     
                        Πρόσθετο τέλος ανά χρήση 
                     
                  
                  
                     
                        2 434 EUR
                     
                  
               
            
               
            
            
               ΠΑΡΑΡΤΗΜΑ VII
            
            
                
               Επιβαρύνσεις για την αναθεώρηση άδειας σύμφωνα με το άρθρο 61 του κανονισμού (ΕΚ) αριθ. 1907/2006
            
         
         
            
               1.
                     Επιβαρύνσεις για την αναθεώρηση άδειας 
            
            
               Πίνακας 1
            
            
               Βασικές επιβαρύνσεις
            
            
                     
                        Βασική επιβάρυνση
                     
                  
                  
                     
                        54 100 EUR
                     
                  
               
                     
                        Πρόσθετη επιβάρυνση ανά ουσία
                     
                  
                  
                     
                        10 820 EUR
                     
                  
               
                     
                        Πρόσθετη επιβάρυνση ανά χρήση 
                     
                  
                  
                     
                        48 690 EUR 
                     
                  
               
               Πίνακας 2
            
            
               Μειωμένες επιβαρύνσεις για μεσαίες επιχειρήσεις
            
            
                     
                        Βασική επιβάρυνση 
                     
                  
                  
                     
                        40 575 EUR
                     
                  
               
                     
                        Πρόσθετη επιβάρυνση ανά ουσία 
                     
                  
                  
                     
                        8 115 EUR
                     
                  
               
                     
                        Πρόσθετη επιβάρυνση ανά χρήση
                     
                  
                  
                     
                        36 518 EUR 
                     
                  
               
               Πίνακας 3
            
            
               Μειωμένες επιβαρύνσεις για μικρές επιχειρήσεις
            
            
                     
                        Βασική επιβάρυνση 
                     
                  
                  
                     
                        24 345 EUR
                     
                  
               
                     
                        Πρόσθετη επιβάρυνση ανά ουσία
                     
                  
                  
                     
                        4 869 EUR
                     
                  
               
                     
                        Πρόσθετη επιβάρυνση ανά χρήση 
                     
                  
                  
                     
                        21 911 EUR 
                     
                  
               
            
               Πίνακας 4
            
            
               Μειωμένες επιβαρύνσεις για πολύ μικρές επιχειρήσεις
            
            
                     
                        Βασική επιβάρυνση
                     
                  
                  
                     
                        5 410 EUR
                     
                  
               
                     
                        Πρόσθετη επιβάρυνση ανά ουσία
                     
                  
                  
                     
                        1 082 EUR
                     
                  
               
                     
                        Πρόσθετη επιβάρυνση ανά χρήση 
                     
                  
                  
                     
                        4 869 EUR
                     
                  
               
            
               2.
                     Επιβαρύνσεις για την αναθεώρηση άδειας που έχει χορηγηθεί για χρήσεις ουσιών στην παραγωγή ανταλλακτικών παλαιού τύπου ή στην επισκευή αντικειμένων ή σύνθετων προϊόντων που δεν παράγονται πλέον, όπως αναφέρεται στο άρθρο 9 παράγραφος 2 πέμπτο εδάφιο 
            
            
            
               Πίνακας 1
            
            
               Βασικές επιβαρύνσεις
            
            
                     
                        Βασική επιβάρυνση
                     
                  
                  
                     
                        27 050 EUR
                     
                  
               
                     
                        Πρόσθετη επιβάρυνση ανά ουσία
                     
                  
                  
                     
                        5 410 EUR
                     
                  
               
                     
                        Πρόσθετη επιβάρυνση ανά χρήση 
                     
                  
                  
                     
                        24 345 EUR
                     
                  
               
         
            
               Πίνακας 2
            
            
               Μειωμένες επιβαρύνσεις για μεσαίες επιχειρήσεις
            
            
                     
                        Βασική επιβάρυνση 
                     
                  
                  
                     
                        20 287 EUR
                     
                  
               
                     
                        Πρόσθετη επιβάρυνση ανά ουσία 
                     
                  
                  
                     
                        4 057 EUR
                     
                  
               
                     
                        Πρόσθετη επιβάρυνση ανά χρήση
                     
                  
                  
                     
                        18 259 EUR
                     
                  
               
               Πίνακας 3
            
            
               Μειωμένες επιβαρύνσεις για μικρές επιχειρήσεις
            
            
                     
                        Βασική επιβάρυνση 
                     
                  
                  
                     
                        12 172 EUR
                     
                  
               
                     
                        Πρόσθετη επιβάρυνση ανά ουσία
                     
                  
                  
                     
                        2 434 EUR
                     
                  
               
                     
                        Πρόσθετη επιβάρυνση ανά χρήση 
                     
                  
                  
                     
                        10 955 EUR
                     
                  
               
               Πίνακας 4
            
            
               Μειωμένες επιβαρύνσεις για πολύ μικρές επιχειρήσεις
            
            
                     
                        Βασική επιβάρυνση
                     
                  
                  
                     
                        2 705 EUR
                     
                  
               
                     
                        Πρόσθετη επιβάρυνση ανά ουσία
                     
                  
                  
                     
                        541 EUR
                     
                  
               
                     
                        Πρόσθετη επιβάρυνση ανά χρήση 
                     
                  
                  
                     
                        2 434 EUR
                     
                  
               
               »